Калин Вълов
Днес отвсякога си ми по-потребна…

chitanka.info

Днес отвсякога си ми по-потребна,

така било е и винаги ще бъде,

с всеки ден да ставаш ми по-скъпа,

от теб да завися и да си ми нужна.

Да те чувствам и още дълго да си моя

цяла вечност, цял живот, докато съм тука.

Така навярно било ми е отредено,

да те срещна, да се влюбя, да си ми потребна.

И само в твоите утрини и нощи

да се будя, да осъмвам, да се смея.

Не защото ангел си ти, пратен да ме пази,

а защото не научих се без тебе да живея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.